کانادا باش وزیری جستین ترودو, کانادا نینگ تورونتو شهریده اوکراین باش وزیری دنیز شمیهال بیلن اوچره شدی.
ترودو, اوشبو اوچره شوو آرتیدن بیرگن بیاناتیده, کانادا نینگ, اوکراین نی اشغال قیلگن لیگی سببلی روسیه گه قرشی ینگی تحریم لر تطبیق ایته دیگن لیگی و اوکراین گه ینگی حربی امکانیت لر تامین ایتیب بیره دیگن لیگینی بیلدیردی.
ترودو, کانادا نینگ اوکراین گه 21 مینگ هجوم سلاحی, 38 ماشیندار و 2,4 میلیون مرمی یوباره دیگن لیگینی بیلدیررایکن, آره سیده واگنر گه باغلیق بعضی کیشی لرنینگ هم موجود بولگن 14 نفر بیلن 34 موسسه گه قرشی تحریم تطبیق ایته دیگن لیک لرینی معلوم قیلدی.
کیره ک بولگنده اوکراین بیلن هر خیل همکارلیک نی قیله دیگن لیک لرینی معلوم قیلگن ترودو, عینی دمده کانادا نینگ روسیه گه قرشی تحریم لرینی بوزیشی اوچون شرایط تامین ایتیب بیرگن بلاروس ده گی 9 شرکت گه قرشی هم تحریم تطبیق ایتیلگن لیگینی بیلدیردی.
کانادا, میلادی 2022- ییل جنوری آییدن بیری اوکراین گه 8 میلیارد کانادا دالری دن آرتیق بیر مقدار یاردم بیره دیگن لیگی بوییچه وعده بیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
